Uniuersis presentes litteras inspecturis, nos frater Hugo abbas Sancti Stephani Diuionensis notum facimus quod nos uolumus et expresse consentimus ac etiam damus et concedimus uiro religioso fratri Geruasio dilecto priori nostro de Marcennaio auctoritatem et mandatum conferendi conuentui nostro Sancti Stephani predicti pro remedio anime sue et antecessorum suorum ac etiam pro anniuersario suo post eius obitum in ecclesia nostra annis singulis in perpetuum celebrando decem libratas terre ad monetam Uiennensium annui redditus assidendas et assignandas ab eodem priori dicto conuentui super bonis et in bonis que acquisiuit dictus prior uel acquirere poterit in futurum in uilla finagiis et territoriis de Cocheio quecumque bona sint et quocumque nomine censeantur; collationem uero de dictis decem libratis terre assessionem et assignationem factas et faciendas a priore predicto ex nunc laudamus et confirmamus, et penitus approbamus; promittentes bona fide non contrauenire de cetero tacite uel expresse; in quorum testimonium sigillum nostrum presentibus litteris duximus aponendum; datum anno Domini millesimo quarto mense decembris.